**Հետնորդները** (անգլ.՝ The Descendants), ամերիկյան տրագիկոմեդիա է, որը նկարահանել է ռեժիսոր Ալեքսանդր Պեյնը 2011 թվականին։ Համաշխարհային պրեմիերան կայացել է 2011 թվականի նոյեմբերի 23-ին, Ռուսաստանում՝ 2012 թվականի հունվարի 26-ին։ Ֆիլմը հիմնված է Կաուի Հարթ Հեմինգսի նույնանուն վեպի վրա։

Պատմություն
-----------

Հավայացի իրավաբան ՄեԹ Քինգը և նրա բազմաթիվ հարազատները մեծ հողատարածք ունեն, որը ժառանգել են նախատատից։ Օրենսդրական փոփոխություններից հետո նրանք որոշում են այն վաճառել ոմն պարոն Հոլիթցերին։ Այս ընթացքում Քինգի կնոջ՝ Էլիզաբեթի հետ դժբախտ պատահար է տեղի ունենում։ Նա ընկնում է կոմայի մեջ, և պետք է մահանա։

Փաստաբանը միայնակ է մնում երկու դուստրերի ` հարբեցող Ալեքսանդրայի և անդաստիարակ Սկոտի հետ։ Ալեքսանդրան պատմում է հորը, որ իր մայրը սիրեկան է ունեցել։ Մեթին հաջողվում է պարզել, որ մրցակիցը՝ անշարժ գույքի գործակալ Բրայան Սպիրը գտնվում է մեկ այլ կղզու վրա։ Քինգը դստրերի հետ ուղևորվում է որոնումների, ցանկանալով Սպիրին հնարավորություն տալ հրաժեշտ տալ Էլիզաբեթին։

Մեթը տեղեկանում է իր բարեկամից, որ գործակալը պարոն Հոլիտցերի փեսան է և շահույթ պետք է ստանա Քինգի հողատարածքի վաճառման դեպքում։ Փաստաբանը ծանոթանում է Սպիրի կնոջ՝ Ջուլիայի հետ և վերջապես նրա ամուսնու հետ։ Նա խոստովանում է, որ սիրում է Ջուլիային, ոչ թե Էլիզաբեթին։

Ընտանեկան խորհրդի ժամանակ մեծամասնությունը հավանություն է տալիս տարածքը Հոլիտցենին վաճառելու գաղափարին, բայց Մեթը հրաժարվում է ստորագրել պայմանագիրը։ Նա ներկայացնում է իր վերաբերմունքն այդ տարածքի հանդեպ, որի հետ իր տոհմը կապված է բազմամյա կապերով։

Քինգի կինը մնում է հիվանդանոցում։ Բրայան չի գալիս նրան տեսակցության, բայց նրա փոխարեն գալիս է Ջուլիան, ով արդեն տեղյակ է ամուսնու սիրավեպի մասին։ Նա ներում է Էլիզաբեթին։ Մեթը համբուրում է կնոջը, և շուտով նրա աճյունը թափում են օվկիանոսում։

Դերերում
--------

| Դերասան | Դեր |
| --- | --- |
| Ջորջ Քլունի | Մեթ Քինգ |
| Շեյլին Վուդլի | Ալեքս Քինգ |
| Ջուդի Գրիր | Ջուլիա Սպիր |
| Մետյու Լիլարդ | Բրաիան Սպիր |
| Ամարա Միլեր | Սկոտի Քինգ |
| Նիկ Կրաուզե | Սիդ |
| Բո Բրիջես | Հյուի զարմիկը |
| Ռոբերտ Ֆորստեր | Սկոտ Տորսոն |
| Մերի Բորդսոնգ | Կաի Միտչել |
| Ռոբ Հյուբել | Մարկ Միտչել |
| Պատրիսիյա Հեստի | Էլիզաբեթ Քինգ |

Ստեղծում
--------

Նկարահանումները սկսվել են 2010 թվականի մարտին, Հավայի նահանգում։ Սաունդթրեքը ներառում է բացառապես հավայան երաժշտություն, որը կատարվում է այնպիսի երգիչների կողմից ինչպիսիք են Գեբի Պահինուի, Ռեյմոնդ Կեյն, Կիոլա Բիմեր, Սաննի Չիլինգվորտ, Ջեֆրի Պիտերսոն, Դեննիս Կամարկահի և Լենա Մաչադո։

Արձագանք
--------

Ֆիլմը շատ լավ ընդունվեց քննադատների կողմից։ Rotten Tomatoes կայքում ֆիլմը ունի 89% վարկանիշ 234 արձագանքների հիման վրա։

Երեք ճանաչված քննադատներ ֆիլմին տվեցին առավելագույն միավորներ. Ռոջեր Էբերթ, Պիտեր Թրևերս Rolling Stone ամսագրից և Լեոնարդ Մալտին։

Մրցանակներ և նոմինացիաներ
-------------------------

Ֆիլմը շատ լավ է ընդունվել աշխարհի կինոքննադատների մեծամասնության կողմից և արժանացել է բազմաթիվ կինոմրցանակների և պարգևների, այդ թվում 5 «Օսկար» անվանակարգերի։

Ծանոթագրություններ
------------------

1. ↑  Freebase տվյալների վերբեռնում — Google.
2. ↑  Internet Movie Database — 1990.
3. ↑
4. 1 2 3 4 5
5. 1 2
6. ↑
7. 1 2 3 4 5 6 7  ČSFD (չեխերեն) — 2001.
8. 1 2 3 4 5 6 7
9. 1 2 3 4 5 6 7 8 9 10
10. 1 2
11. ↑
12. ↑
13. ↑  ALEXANDER PAYNE’S «THE DESCENDANTS» BEGINS SHOOTING
14. ↑  ‘The Descendants’ Soundtrack Announced
15. ↑  «The Descendants». Rotten Tomatoes.
16. ↑  «The Descendants». Rolling Stone. Արխիվացված է օրիգինալից 2017 թ․ դեկտեմբերի 5-ին. Վերցված է 2017 թ․ հուլիսի 11-ին.

Արտաքին հղումներ
----------------

* «Հետևորդները» Արխիվացված 2011-07-23 Wayback Machine *Fox Searchlight* կայքում
* «Հետևորդները»(անգլ.) ֆիլմը Internet Movie Database կայքում
* «Հետևորդները»(անգլ.) ֆիլմը allmovie կայքում:
* «Հետևորդները»(անգլ.) ֆիլմը Rotten Tomatoes կայքում
* «Հետևորդները»(անգլ.) ֆիլմը *Box Office Mojo* կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |
|  |
| Բառարաններ և հանրագիտարաններ | Բրիտանիկա |

 |